نموذج ديال الحگرة لي كانعيشوه … شحال من مرة حضرت برامج ولقاءات بماركات معروفة وغير محلية … حتى شي حد ما علّق ولم ينتقد احد … لكن نهار لبست علامة مغربية Dhen Bio شي ناس ناضوا كايحتجوا لا استغلال الدين من اجل التجارة ؟ لكن نهار لبست اديداس ماشي استغلال !!! علاش ما بغيناش الخير لبعضيتنا ؟ علاش كانطحنوا بعضنا ؟ فين العيب انني نحمل اسمي العائلي " دهن " والعلامة لي تقاتقلت عليها وخرجت من رحم الحاجة والمعاناة والفقر … باش ندعموا بعضنا ونبغيو الخير لبعضنا كانحاولو نهرسو بعضنا …

للإشارة أنا ما كنت معول نصور بهاذ القبية … وجدت قميجة وسروال للتصوير وشديت الطريق بهاذ الحوايج … فاش وصلت لعند الاخ اليآس لقيت البرد قارس وما غاديش نرتاح لو لبست القميجة لان اكادير الجو فيها سخون مشيت على هذا القِبل … وما عندي حرج نصور بماركة مغربية طالعة بسواعد شبابية … ما دام حنا احرار نلبس الماركات العالمية ولا احد يبالي . 

هذه رسالة للناس لي قلبها مريض ، إلى نجح خوك راه ما غاديش يضيع ليك والو ، وما غادي ينقص منك والو … غير عطي الراحة لراسك وحاول تبغي الخير للغير باش ربي يبارك ليك .